**DECIZIA ETAPEI DE ÎNCADRARE**

**Nr. \_\_ din 25.06.2018**

(Proiect)

Ca urmare a solicitării de emitere a acordului de mediu adresate de **Bejan Samuel**, cu sediul în mun. Zalău, str. Oborului, nr.17, jud. Sălaj, înregistrată la APM Salaj cu nr. 2081/10.04.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 25.06.2018, că proiectul **„Construire hală metalică pentru activitatea de serviciu sau depozitare*”*** propus a fi amplasat în loc. Zalău, str. Depozitelor, nr.24, jud. Sălaj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 10,

lit b) proiecte de dezvoltare urbană, inclusiv construcţia centrelor comerciale şi a parcărilor auto;

b) Caracteristicile proiectului:

b1) Mărimea proiectului:

Prin prezenta documentatie se propune realizarea unei cladiri in care va functiona un atelier de reparatii auto cu spatiile aferente.

Cladirea propusa pentru realizare va avea regimul de inaltime parter si urmatorul sistem constructiv:

- fundatii izolate din beton armat;

- structura metalica;

- inchideri din panouri termoizolante;

- invelitoare din panouri termoizolante.

Activitatea de service auto va consta in:

- reparaţii şi întreţinere auto cu spatiile anexe necesare;

- revizii tehnice curente;

- revizii generale;

- piesele necesare repararii autoturismelor se vor comanda de la diversi furnizori sau vor fi cumparate de client din magazine cu specific auto;

Ȋn incinta, traficul autovehiculelor va avea stabilit un traseu clar de circulaţie, astfel ca in fata halei se va betona o suprafata de 290 mp, care va servi ca parcare pentru autovehicule;

- prin proiect s-au propus grupuri sanitare cu dus, dotate in conformitate cu normele actuale;

- deasemenea pentru personalul angajat se va realiza un vestiar care va servi si ca spatiu de luat masa;

- incalzirea spatiilor se va realiza prin intermediul unei centrale termice care va functiona cu combustibil gazos.

Orarul de functionare va fi de luni pana vineri, un singur schimb /zi cu un numar de 4

angajati. Se estimeaza repararea unui numar de 2-3 masini/zi, in functie de defectiunea fiecarui autoturism.

Dotari

* Atelier auto
* elevator auto 2 coloane; compresor; dulap echipat; presa hidraulica; presa arcuri; girafa scos motor; banc de lucru; cheie pneumatica; redresor si robot pornire; cric cutie de viteze; cric cutie de viteze.
* Spatii administrative

- calculatoare, imprimante, birouri,scaune.

Terenul pe care se va realiza investitia este situat in intravilanul şi extravilanul municipiului Zalau, pe strada Depozitelor la numarul 24 si are o suprafata de 11371 mp. Conform PUZ “Ateliere de manufactura, prestari servicii si spatii de depozitare – activitati nepoluante” al municipiului Zalau terenul este situat in zona de unitati cu caracter industrial si de depozitare. Pe amplasmentul studiat mai exista o cladire in care momentan nu se desfasoara nici o activitate. Parcelele din imediata vecinatate a imobilului studiat sunt libere de constructii cu exceptia parcelei situate pe latura sudica unde exista o constructie hala.

b2) cumularea cu alte proiecte: - nu este cazul;

b3) utilizarea resurselor naturale:

**Alimentarea cu apa** a obiectivului, se va realiza de la reteaua de alimentare cu apa a municipiului existenta in zona.

b4) evacuarea apelor uzate:

**Apele uzate menajere** - Apele uzate menajere se vor colecta in reteaua de canalizare proprie bazin

vidanjabil existent pe amplasament

**Apele pluviale –** Apele pluviale de pe platforma de parcare se vor conduce la un separator de produse

petroliere, de unde se vor dirija la reteaua de canalizare pluviala din zona.

**Alimentarea cu energie termică: -** Nu este cazul

**Alimentare cu energie electrica:** - De la reţeaua de distribuţie a localităţii.

b5) producţia de deşeuri: conform Legii nr. 211/2011 (r1), privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

**Lucrări necesare organizării de șantier:** Lucrarile de organizare de santier se vor realiza conform proiectului si se vor desfasura doar pe amplasamentul destinat acestuia. Organizarea de santier va avea un caracter unitar pentru realizarea in intregime a investitiei. Lucrarile proiectate nu implica efecte suplimentare fata de situatia existenta, acestea nereprezentand un factor de poluare in plus in zona nici in timpul executiei investiei, dar mai ales la finalizarea lucrarilor.

In incinta firmei se va amenaja provizoriu o magazie metalica, pentru materialele de constructie care se vor folosi la realizarea obiectivului, pe durata desfasurarii lucrarilor. Pe amplasament se vor aduce numai materialele necesare pentru un schimb de lucru (8 ore) si se vor depozita temporar, pana la punerea lor in opera. Se vor intocmi grafice de executie a lucrarilor.   
Materialele de constructie cum sunt elementele metalice, se vor putea depozita si afara, pe platforma betonata, fara masuri deosebite de protectie. Materialele de constructie care necesita protectie contra intemperiilor se vor putea depozita pe timpul executiei lucrarilor de constructie în incinta magaziei.

In magazia se vor organiza spatii necesare depozitarii temporare a materialelor si se vor lua masurile specifice necesare pentru conservare pe timpul depozitarii si evitaii degradarilor.

Se vor la masuri specifice privind protectia si securitatea muncii, precum si de prevenire si stingere a incendiilor, decurgând din natura operatiilor si tehnologiilor de constructie cuprinse în documentatia de executie a obiectivului.

Dintre masurile speciale ce trebuiesc avute în vedere se mentioneaza :  
 - zonele periculoase vor fi marcate cu placaje si inscriptii;  
 - se vor face amenajari speciale (podine de lucru, parapeti, dispozitive);  
 - asigurarea cu forta de munca calificata si care sa cunoasca masurile de protectie a

muncii în vigoare.

Pe tot parcursul lucrarilor de executie se va avea in vedere asigurarea curateniei atat in santier cat si in incinta organizarii de santier, iar la finalizarea lucrarilor constructorul va proceda la demontarea obiectelor si va executa lucrarile necesare aducerii terenului ocupat de acestea la stadiul initial.

Pentru protectia mediului inconjurator se vor respecta prevederile actelor normative cu privire la organizarea de santier, depozitarea combustibililor, materialelor de constructii in locuri special amenajate. La executarea lucrarilor se vor folosi numai utilaje si mijloace de transport ce corespund din punct de vedere tehnic in vederea evitarii poluarii mediului cu noxe sau materiale de constructie in vrac. Se va asigura managementul corespunzator al desurilor.

Organizarea de santier se va realiza in interiorul amplasamentului, executantului revenindu-i in exclusivitate responsabilitatea modului cum isi organizeaza santierul.

Contractantul lucrarilor de executie este responsabil si are obligatia sa asigure construirea spatiilor necesare activitatii de supraveghere a executiei, realizarii lucrarilor de constructii-montaj si testare precum si pentru depozitarea materialelor necesare realizarii investitiei. Perimetrul se va delimita cu panouri opace din tabla, de min 2,00 m inaltime. Lucrarile de executie se vor desfasura fara afectarea domeniului public si numai cu personal calificat. Constructia obiectivului nu va afecta buna desfasurare a activitatilor desfasurate in imediata vecinatate.

Pentru accesul utilajelor de montaj si echipamentului necesar realizarii lucrarilor propuse se vor folosi accesele existente. Constructiile si echipamentele provizorii necesare executarii lucrarilor se vor amplasa in interiorul incintei. Pe perioada realizarii construcţiei se va monta o toaleta ecologica, un container pentru depozitarea materialelor necesare pe santier. Alimentarea cu apa se va face din reţeaua de alimentare cu apa proprie. Contractantul executiei este responsabil pentru curatenia in incinta zonei unde se executa lucrarile propuse.

La executia lucrarilor de executie aferente prezentului proiect, constructorul va lua toate masurile necesare pentru respectarea normelor actuale de protectie si securitate a muncii.

Principalele masuri care trebuie avute in vedere la executia lucrarilor :

* personalul muncitor sa aiba cunostiintele profesionale si cele de protectia muncii specifice lucrarilor ce se executa, precum si cunostiinte privind acordarea primului ajutor in caz de accident ;
* pentru evitarea accidentelor personalul va purta echipamente de protectie corespunzatoare in timpul lucrului sau circulatiei pe santier ;
* se vor monta placute avertizoare pentru locurile periculoase ;
* lucratorii vor fi instruiti pentru lucrul la inaltime, luandu-se masuri de protectie pentru lucrul pe schela, conform normelor in vigoare. Se interzic improvizatiile pe schela. Pe timp nefavorabil (ploi, vant puternic, ceata, temperaturi scazute) lucrarile se vor intrerupe.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate:

- se vor respecta prevederile legislaţiei specifice în domeniul protecţiei mediului, OUG nr. 195/2005 privind protecţia mediului aprobată prin Legea nr. 265/2006 cu modificările şi completările ulterioare.

c) Localizarea proiectului:.

c1) utilizarea existentă a terenului: conform certificatului de urbanism nr. 252 din 13/03/2018 emis de Primaria Municipiului Zalău**,** terenul este situat ȋn intravilanul şi extravilanul loc. Zalău ȋn suprafaţă de 8214 mp (intravilan) şi 3157 mp (extravilan) şi se află ȋn proprietatea titularului Bejan Samuel;

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

c3) capacitatea de absorbţie a mediului: nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie;

d2) natura transfrontieră a impactului:- nu este cazul;

d3) mărimea şi complexitatea impactului: în perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare;

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
3. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Realizarea reţelelor de canalizare etanşe pentru a preveni poluarea solului şi a pânzei freatice.
6. Respectarea prevederilor Ord. 119/2014, privind nivelul de zgomot.
7. Interzicerea depozitării direct pe sol a deşeurilor sau a materialelor cu pericol de poluare.
8. Conform art. 49, alin. 3-4 din Ordinul MMP nr. 135 din 2010 privind aprobarea Metodologiei de aplicare a evaluării impactului asupra mediului pentru proiecte publice şi private: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

In sedinta CAT din 25.06.2018 s-au solicitat urmatoarele acte/avize:

* Notificare DSP;
* Punct de vedere I.S.U;
* Acord tehnic ANIF.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

cons. Ovidiu Spin